**ÅRSBERETNING FREDRIKSTAD HYTTEFORENING 2021-2022.**

Fredrikstad Hytteforening avholdt sitt 11. ordinære årsmøte på Onsøy Rådhus 21. august 2021. Til stede var 8 foreninger med 689 betalende medlemmer. 2 enkeltmedlemmer var også tilstede.

**Styret har i perioden bestått av:**

- Leder Rolf A. Hauge - Østre Torgauten Vel

- Nestleder Fred Gjerløw - Humlekjær Hytteforening

- Sekretær Reidun Moe Bjelland – enkeltstående, kommunedel Onsøy

- Kasserer Ivar Enok Hansen - Nordre Ødegårdskilen Velforening

- Styremedlem Steinar G. Ileby - Skjæløy Vel

- Varamedlem Anders Sørhus - Humlekjær Hytteforening

- Varamedlem Tom Odvar Olsen - Skjæløy Vel

- Revisor Yngvar Carlsen - Østre Torgauten Vel

Styret har avholdt 3 styremøter: 19.10. 2021 (digitalt), 4.3.2022 (digitalt) og 9.4.2022.

Utenom styremøtene har det vært hyppig telefon- og mailkontakt med styremedlemmene

Det ble avholdt medlemsmøte etter årsmøtet 21. august, hvor bl a disse saker kom opp:

* Fjerning av gamle båter - Kambo Marina.
* Sende kopi av høringer der FHF blir bedt om å uttale seg om til berørte foreninger.
* Festetomter og avgifter.
* Parkeringsplass og grunneiers leiepriser.
* Parkeringsplass Foten som kommunen disponerer.
* Velveier/hytteveier.
* Offentlig renovasjon og plassering av kontainere.

**Medlemmer**

Fredrikstad Hytteforening har 37 medlemsforeninger og 8 enkeltmedlemmer - 2.343 medlemmer som utgjør ca 54 % av hyttene i kommunen og som fordeler seg slik: Kommunedel Onsøy 20 foreninger – 1455 medlemshytter av kommunedelens 3.090 hytter(47%),Kråkerøy 11 foreninger – 639 medlemshytter av kommunedelens 820 hytter (78 %) og Borge 6 foreninger -241 medlemshytter av kommunedelens 440 hytter ( 55%).

|  |  |
| --- | --- |
| **Kommunedel Onsøy:** | Antall hytter: |
|  |  |
| Buvikfjellets vel |  8 |
| Elingaardskilen Drift AVSA | 18 |
| Faratangen Midtre Vel | 13 |
| Havikkollen Vel | 23 |
| Helleskilen Vel | 105 |
| Hubukta vei og Bryggeforening | 89 |
| Hytteveien Vel | 10 |
| Lensmannsfjellets Vel | 20 |
| Sandbukta og Vadsund Hyttevel | 80 |
| Skjellumfjellet og Kirkeberget Vel | 205 |
| Skjæløy Vel | 200 |
| Stensvik og Basteviken Vel | 147 |
| Strømtangen Vel | 80 |
| Valle Vel | 7 |
| Vestre Faratangen Vel  | 65 |
| Østre Faratangen Vel | 60 |
| Østre Oksrød Velforening | 136 |
| Østre Torgauten Vel | 90 |
| Øyenkilen Hytteforening | 23 |
| Øytangen Hyttevel | 76 |
| **Totalt:** | **1455** |
|  |  |
| **Kommundel Kråkerøy:** |  |
|  |  |
| Enhuskilen Vel | 49 |
| Femdalsund Hyttelag | 87 |
| Granholmen Hytteforening | 46 |
| Kaholmen Hytteforening | 88 |
| Langøya Hytteforening | 75 |
| Sandvika Vann og AvløpslagSandviken Hyttevel  | 68 |
| Søndre Kjøkøy Hytteeierforening | 45 |
| Toppen Hyttelag | 24 |
| Tyttebærtangen Vel | 67 |
| Vestre Gytilen Hytteeierforening | 36 |
| Østre Gytilen Vel | 55 |
| **Totalt:** | **639** |
|  |  |
| **Kommunedel Borge:** |  |
|  |  |
| Herre Vel | 26 |
| Humlekjær Hytteforening | 32 |
| Nordre Ødegårdskilen Velforening | 60 |
| Refsalholmen Velforening | 80 |
| Sika Båtforening | 17 |
| Østre Havna Hyttevel | 26 |
| **Totalt:** | **241** |
|  |  |
| **Totalt alle kommunedeler:** | **2335** |
|  |  |
|  |  |
| **Enkeltstående medlemmer:** | **8** |
|  |  |

**Styret har i perioden arbeidet med følgende saker:**

Kontakt mot kommunen: Vi er kommet med som høringsinstans i saker som omfatter hyttesaker generelt.

**Kommunens næringsplan/ringvirkningsanalyse**

Vi ga i 2020 et innspill til kommunens næringsplan for 2020-2030 om hytter/fritidseiendommer og klimamål, og hytter/fritidseiendommer som en økonomisk faktor som vi har bedt om blir tatt inn i planen. Siden starten i 2010 har foreningen vært opptatt av hytter som en økonomisk faktor i kommunen. Vi mener at hytter ikke har fått sin rette plass i samfunnsbildet og planarbeidet.

Foreningen har derfor sett på muligheten for å gjennomføre en ringvirkningsanalyse om hva hyttene i Fredrikstad bidrar med til felleskapet. Fredrikstad kommune har nå fått ny Næringssjef fra mai 2022, og vi vil nå ta kontakt for å se hvordan vi kan komme videre med en ringvirkningsanalyse.

**Kommunens arealplan:**

Den store saken de siste par årene har vært kommunens arealplan 2020 -2030. Planen erstatter kystsoneplanen fra 2011.

En ny rullering av kommunens arealplan 2023 er underveis, og vi har startet arbeidet ved at vi har opprettet kontakt med kommunens saksbehandler for videre prosess. Vi håper kommunen starter med å lage riktige kart hvor hytter får sin rettmessige plass i arealplanen for framtiden.

**Eiendomsskatt**

Alle eiendommer i kommunen er nå taksert og alle har fått sin eiendomsskatt. Som Fredrikstad Hytteforening hele tiden har advart mot, får hovedtyngden av hyttene en meget høy takst. Spesielt er det arealtaksten som er satt høyt. Kommunen har ikke samme måte å beregne boliger og hytter på. Boliger takseres med tomtesoner, mens hytter kun er taksert etter avstand fra sjøen. Dette har medført mange klager til kommunen.

For å kunne gi medlemmene en korrekt informasjon om hvordan kommunen ser på og takserer sin eiendomsskatt, arrangerte FHF et medlemsmøte på Onsøy Rådhus, lørdag 2.april kl 1500. Invitasjon ble sendt på mail til alle medlemsforeningene og det deltok 72 personer som representerte 22 foreninger og noen enkeltmedlemmer.

FHF hadde invitert:

Tone Aas, eiendomskattesjef, Fredrikstad kommune

Ole Sverre Strand, direktør for virksomhetsstyring og økonomi, Fredrikstad kommune

Kommune har taksert 32.893 objekter og har engasjert 14 takstmenn/firmaer til å utføre taksten. Tone Aas og Ole Sverre Strand gav en informativ redegjørelse for arbeidet med eiendomsskatten og status. Alle takster er tilgjengelige på kommunens hjemmeside.

Basert på taksten og 3,4 promille i skattesats fikk kommunen inn 360 millioner kroner i eiendomsskatt. Dette var 44 millioner mer enn budsjettet på 325 millioner kroner.

Basert på info fra medlemsmøtet skrev FHF 17.4.22 et brev til ordfører og politikere, kommunedirektør, Aas og Strand hvor vi belyste FHF syn på fordelingen av eiendomsskatt på hus og hytter samt etterlyste svar på hvorfor hyttenes samlede skatt pr. 1.3.22 var 50 millioner kroner mot 22,3 millioner kroner for 2021.

Kopi av brev med notat fra møtet 2.4. finner du på vår hjemmeside [www.fredrikstadhytteforening.no](http://www.fredrikstadhytteforening.no)

Etter dette har Bjørnar Laabak(FrP)/ Truls Velgaard(H) stilt spørsmål i formannskapet om lovverket , endring av veileder til soner mm. og om det er mulig å redusere promillesatsen. Dette skal diskuteres i bystyret etter ferien.

En positiv sak som denne debatten har medført er at promillesatsen er redusert fra 3,4 promille til 3,1 promille, en reduksjon i eiendomsskatten vi betaler. FHF står imidlertid fast på kravet om å senke selve takstgrunnlaget idet taksten vil stå i de neste 10 årene.

**Hytteeier n** kommer dessverre ikke ut i nærmeste framtid. FHF har opprettet en Facebookside samt har hjemmesiden: [www.fredrikstadhytteforening.no](http://www.fredrikstadhytteforening.no) hvor vi vil legge ut informasjon om foreningen og dets arbeide.

**Arbeid med medlemstallet**. Vi er avhengig at medlemmene melder fra om endring i sine styrer idet FHF generelle kontakt går på mail til foreningens leder (kontingent til kasserer).

**Hvaler Hytteforening**, leder Rolf Hauge deltok på deres årsmøte 2. juli 2022.

Fredrikstad, 30. juli 2022

Leder Nestleder Sekretær Kasserer Styremedlem

Rolf A Hauge Fred Gjerløw Reidun Moe Bjelland Ivar Enok Hansen Steinar G Ileby

(sign) (sign) (sign) (sign) (sign)